এ দিকে,বাহরাইনে সরকার বিরোধী ছয় নেতাকে গ্রেফতার করা  হয়েছে। প্রখ্যাত শিয়া আলেম ও আল হাক পার্টির নেতা হাসান মুশাইমা এবং ওয়াদ সোসাইটির নেতা ইব্রাহিম শরীফকে গতকাল শেষ বেলায় গ্রেফতার করেছে দেশটির নিরাপত্তা বাহিনী। বাহরাইনের প্রধান বিরোধীদল বেফাক পার্টি এ সব গ্রেফতারের কথা নিশ্চিত করেছে। এ ছাড়া,ওয়াফা দলের নেতা আবদুল ওয়াহাব হোসেইনকেও গ্রেফতার করা হয়েছে। বাহরাইনের মানবাধিকার সংগঠন সেন্টার ফর হিউম্যান রাইটস জানিয়েছে, হাসান মুশাইমাকে আটক করে অজ্ঞাতস্থানে নিয়ে যাওয়া হয়েছে। সংগঠনটি সরকারি বাহিনীর হত্যাকাণ্ডের নিন্দা করেছে।